**Pressemeddelelse: 03.AUGUST 2021**

**KAJ-KALAS: Gratis koncerter rykker ind**

**Lørdagens KAJ-KALAS i Kulturhavnen var tænkt som årets store sensommerfest med koncert og dans under åben himmel. På grund af coronarestriktioner rykker de gratis koncerter nu ind i Kulturværftets store sal. Det betyder, at danske ’Expressen’ og sydsvenske ’Prebens Pågar’ kommer til at spille for maksimalt 450 personer med coronapas. Kun sådan kan arrangørerne - M/S Museet for Søfart, Maritimt Værksted Hal 16 og Kulturværftet - leve op til politiets krav om overholdelse af corona-restriktionerne.

Der bliver altså både kalas, kapsejlads og koncert på Kulturhavnen på lørdag d. 7. august, men med lidt mindre kaj og åben himmel end planlagt. Til gengæld er programmet udvidet med ”Øl & Quiz” og dans i dokken på M/S Museet for Søfart – og nu er begge koncerter sikret mod regnvejr.
 *”KAJ-KALAS er tænkt som en tilbagevendende festlig begivenhed, der forener kapsejladsen Øresund på Langs med Kulturværftets sensommerfest FEST PÅ KAJEN. På grund af corona bliver festen i år desværre lidt begrænset, og koncerterne må rykke indenfor, men der er stadig fest på havnen. Lad os se det som en festlig opvarmning til et endnu større KAJ-KALAS i 2022,”* lyder det fra parterne bag begivenheden; Kulturværftet, Maritimt Værksted Hal 16 og M/S Museet for Søfart.

Koncerterne bliver spillet for åbne døre, så musikken kan høres på Kulturhavnen, hvor der er bar, foodtruck og siddepladser. Musikken bliver leveret af danske ’Expressen’ - tidl. Humørekspressen med Pharfar, Klumben, Pewer og Chapper samt det svenske liveband ’Prebens Pågar’, der præsenteres i samarbejde med Hx festivalen, Helsingborg.
Det er M/S Museet for Søfart, Maritimt Værksted Hal 16 og Kulturværftet, der med støtte fra Helsingør Kommune inviterer til gratis KAJ-KALAS.**

**Programmet for KAJ-KALAS lørdag d. 7. august:**

**Kl. 12.00: Bar og foodtruck på Kulturhavnen åbner. Mulighed for rundvisning på fyrskibet og rumperolleræs for børnene i dokken.
Fra 13.00: Skibene fra kapsejladsen Øresund På Langs begynder at ankomme. Se de smukke fartøjer fra kajen.
Kl. 15:00: ”ØL & Quiz” i dokken. M/S Museet for Søfarts quiz om historie, skibe og søfart.
Kl. 17:00: Dans i dokken. ”MatrosGROOVE” - verdens nemmeste dans, alle kan være med.
Kl. 19.00 – 20.15: Ekspressen (DK). Tidligere kendt som Humørekspressen.
Kl. 21.00 – 22.15: Prebens Pågar (SE)**

**For yderligere oplysninger eller interviews kontakt:**